text: मेरी डेस्क बदलकर उनके केबिन के ठीक बाहर कर दी गई, जो दरवाजा खुलने पर उनकी डेस्क के ठीक सामने पड़ती, इस तरह कि अगर उनके कमरे का दरवाजा थोड़ा-सा भी खुला रह जाए तो मैं उनके सामने होती थी। वे अपनी डेस्क पर बैठे हर समय मुझे देखा करते, अक्सर ‘एशियन एज’ के इंट्रानेट नेटवर्क पर मुझे अश्लील संदेश भेजते।उसके बाद मेरी साफ दिख रही बेबसी से प्रोत्साहित होकर उन्होंने मुझे अपने केबिन में (जिसका दरवाजा वे हमेशा बंद कर देते) बुलाना शुरू कर दिया। वे ऐसी बातचीत करते, जो निजी किस्म की होती। जैसे मैं किस तरह के परिवार से आती हूं और कैसे मैं अपने माता-पिता की मर्जी के खिलाफ दिल्ली में अकेले रहकर काम कर रही थी।